Adams Buksa
Adams Buksa (poļu: Adam Buksa; dzimis 1996. gada 12. jūlijā) ir poļu futbolists, kurš spēlē uzbrucēja pozīcijā un pārstāv Polijas futbola izlasi. Kopš 2024. gada Buksa pārstāv Dānijas Superlīgas komandu Midtjylland. Iepriekš pārstāvējis Polijas komandas Lechia Gdańsk, Zagłębie Lubin un Pogoń Szczecin, ASV komandu New England Revolution, Francijas komandu Lens, kā arī Turcijas komandu Antalyaspor. Polijas futbola izlases rindās debitējis 2021. gadā. Pārstāvējis izlasi 2024. gada Eiropas čempionātā.